Nõukogu määrusega (EÜ) nr 1031/2002 kehtestati teatavate USA toodete impordi suhtes täiendavad tollimaksud. Täiendav 100%line tollimaks kehtestati teatavatele toodetele, nagu mõned kuivatatud köögiviljad,  puuviljad, mahlad ja rõivad. Euroopa Parlament väljendas kahes 2003. aasta veebruari resolutsioonis muret USA jätkuvalt kehtivate tollimaksude ja üldise kriisi pärast terasetööstuses, osutades terasehiiglase Arcelori otsusele sulgeda kontserni kõikides Euroopa tehastes kuumvaltsimisliinid, mis toonuks kaasa tuhandete töökohtade kaotuse kogu Euroopas. Komisjonil paluti saavutada OECD ja WTO kaudu rangemad rahvusvahelised ebaausa konkurentsi vastased eeskirjad.